На основу члана 70. Статута општине Гаџин Хан („Службени лист града Ниша“ број 10/2019),

Општинско веће општине Гаџин Хан на својој 12.( дванаестој) седници одржаној дана 11. јула 2019. године доноси,

**Р Е Ш Е Њ Е**

**О образовању стручног тима за реализацију активности Пројекта**

**„Подршка реформи система предшколског васпитања и образовања - SUPER“**

1.

Образује се Стручни тим за реализацију Пројекта „Подршка реформи система предшколског васпитања и образовања - SUPER“ у саставу:

1. **Весна Филиповић**, члан Општинског већа општине Гаџин Хан;

2. **Гордана Ђорђевић**, директор Предшколске установе „Прва радост“ Гаџин Хан;

3**. Јана Босанац**, дипл. социјални радник у Центру за социјални рад Гаџин Хан;

4. **Драгана Радовић,** лекар-педијатар у Дому здравља Гаџин Хан.

2.

Задатак стручног тима је да:

1. Oдржава састанке у складу са потребама, са могућношћу размењивања информација и предлога у писаном и електронском облику;
2. Похађа обуке које се одржавају у вези са реализацијом Пројекта;
3. Реализују обавезе у складу са захтевима Пројекта.

3.

Одређује се Весна Филиповић, представник јединице локалне самоуправе и члан стручног тима, за лице одговорно за координацију у реализацији планираних активности пројекта.

4.

Решење доставити члановима комисије и архиви.

Број: 06-02-725/19-III

У Гаџином Хану, 11. јула 2019.године.

ПРЕДСЕДНИК

Марија Цветковић